wickkiey/tamil-wikipedia-chunked huggingface dataset:
# விக்கிப்பீடியா:ஆண்டு நிறைவுகள்/ஏப்ரல் 20

**ஏப்பிரல் 20**:
- 1534 &ndash; இழ்சாக் கார்ட்டியே தனது முதலாவது கடற்பயணத்தை ஆரம்பித்தார். இப்பயணத்தின் போதே அவர் கனடாவின் கிழக்குக் கரையான நியூபவுன்லாந்தைக் கண்டுபிடித்தார்.
- 1862 &ndash; லூயி பாஸ்ச்சர், கிளவுட் பெர்னாட் ஆகியோர் தன்னிச்சைப் பிறப்பாக்கம் என்ற கொள்கையை நிராகரிக்கும் பரிசோதனைகளை செய்து முடித்தனர்.
- 1902 &ndash; பியேர், மேரி கியூரி ஆகியோர் இரேடியம் குளோரைடைத் தூய்மைப்படுத்தினர்.
- 1946 &ndash; உலக நாடுகள் சங்கம் அதிகாரபூர்வமாகக் கலைக்கப்பட்டு, அதன் பெரும்பாலான அதிகாரங்கள் ஐக்கிய நாடுகள் அவைக்கு வழங்கப்பட்டன.
- 1961 &ndash; பனிப்போர்: கியூபாவில் ஐக்கிய அமெரிக்காவின் ஆதரவுடன் மேற்கொள்ளப்பட்ட பன்றிகள் விரிகுடா படையெடுப்பு தோல்வியில் முடிந்தது.
- 1972 &ndash; அப்பல்லோ திட்டம்: யோன் யங் தலைமையில் சென்ற **அப்பல்லோ 16** (படம்) விண்கலம் சந்திரனில் தரையிறங்கியது (படம்).
- 1986 &ndash; இலங்கை, கிழக்கு மாகாணத்தில் கந்தளாய் அணை உடைந்ததில் 120 இற்கும் மேற்பட்ட பொதுமக்கள் உயிரிழந்தனர்.
**சிட்டி பெ. கோ. சுந்தரராஜன்** (பி.&nbsp;1910) **பிரமிள்** (பி.&nbsp;1939) **ர. சு. நல்லபெருமாள்** (இ.&nbsp;2011)
# விக்கிப்பீடியா:ஆண்டு நிறைவுகள்/ஏப்ரல் 21

**ஏப்பிரல் 21**:
- 1506 &ndash; மூன்று நாள் லிஸ்பன் படுகொலைகள் முடிவுக்கு வந்தது. 1,900 யூதர்கள் போர்த்துக்கீசக் கத்தோலிக்கர்களால் படுகொலை செய்யப்பட்டனர்.
- 1526 &ndash; பானிப்பட் முதலாவது போர்: தில்லியின் கடைசி லௌதி சுல்தான் **இப்ராகிம் லோடிக்கும்** (படம்) தைமூர் வம்சத்தைச் சேர்ந்த பாபருக்கும் இடையில் நடந்த போரில் இப்ராகிம் கொல்லப்பட்டார். பாபர் இந்தியாவில் முகலாயப் பேரரசை நிறுவினார்.
- 1782 &ndash; இரத்தினகோசின் நகரம் (இன்றைய பேங்காக்) முதலாம் இராமா மன்னரால் அமைக்கப்பட்டது.
- 1964 &ndash; *டிரான்சிட்-5பிஎன்* என்ற செயற்கைக்கோள் சுற்றுவட்டத்தில் இணைய முடியாமல் வளி மண்டலத்தினுள் மீளத் திரும்பியது. 0.95கிகி கதிரியக்க புளுட்டோனியம் பரவலாக சிதறியது.
- 1987 &ndash; இலங்கையின் தலைநகர் கொழும்பில் இடம்பெற்ற குண்டுவெடிப்பில் 106 பேர் கொல்லப்பட்டனர்.
- 2019 &ndash; இலங்கை உயிர்ப்பு ஞாயிறு குண்டுவெடிப்புகள்: கொழும்பு உட்படப் பல இடங்களில் உயிர்ப்பு ஞாயிறு நாளன்று மூன்று கிறித்தவத் தேவாலயங்கள், நான்கு உணவகங்களில் இசுலாமிய அரசு ஆதரவில் தேசிய தவ்கீத் ஜமாத் தீவிரவாதிகள் நடத்திய தற்கொலைக் குண்டுத்தாக்குதல்களில் 268 பேர் கொல்லப்பட்டனர். நூற்றுக்கணக்கானோர் காயமடைந்தனர்.
**வி. கிருஷ்ணமூர்த்தி** (பி.&nbsp;1925) **பாரதிதாசன்** (இ.&nbsp;1964) **டி. ஆர். மகாலிங்கம்** (இ.&nbsp;1978)
# அன்னை பூபதி

**அன்னை பூபதி
<small>***பூபதி கணபதிப்பிள்ளை***</small>**  
| **அமைப்பு** | மட்டக்களப்பு-அம்பாறை அன்னையர் முன்னணி |  |
| --- | --- | --- |
| **பிறப்பு** | நவம்பர் 3, 1932 |  |
| **பிறந்த&nbsp;இடம்** | மட்டக்களப்பு, |  |
| **நோன்பு&nbsp;ஆரம்பம்** | மார்ச் 19, 1988 |  |
| **இறப்பு** | ஏப்ரல் 19, 1988
(அகவை 56) |  |
| **நோன்பிருந்த&nbsp;நாட்கள்** | 31 | } |
**அன்னை பூபதி** (நவம்பர் 3, 1932 - ஏப்ரல் 19, 1988), மட்டக்களப்பில் இந்திய அமைதி காக்கும் படைக்கு எதிராக சாகும் வரை உண்ணாநிலையிருந்து உயிர் நீத்தவர்.  
பூபதியம்மாவின் கணவர் பெயர் கணபதிப்பிள்ளை. பத்துப்பிள்ளைகளின் தாய். மட்டக்களப்பு - அம்பாறை அன்னையர் முன்னணியின் செயற்பாட்டாளர். விடுதலைப் புலிகளுக்கும் இந்திய அமைதிப்படைக்கும் சண்டை நடந்து கொண்டிருந்த காலம். அந்தக் காலத்தில் இந்தியப் படைக்கு எதிராக குரல் கொடுக்க, அறப் போராட்டங்களை நடத்த மட்டு-அம்பாறை மாவட்ட அன்னையர் முன்னணி முடிவு செய்தது. அவர்கள் இரண்டு கோரிக்கைகளை முன்வைத்து இந்திய அரசுக்கெதிராக உண்ணா நோன்புப் போராட்டத்தைத் தொடங்கினர்.  
அவையாவன:  
1. உடனடியாக போர் நிறுத்தத்தை நடைமுறைப்டுத்த வேண்டும்.
1. புலிகளுடன் பேச்சு நடத்தித் தீர்வு காணவேண்டும்.
# அன்னை பூபதி

## இந்திய அதிகாரிகளுடன் பேச்சுவார்த்தை

அன்னையர் முன்னணியின் கோரிக்கைகள் இந்தியப்படையினரின் கவனத்தை ஈர்க்கவில்லை. ஆனால் தமிழ்ப் பெண்கள் அடையாள உண்ணாநோன்புப் போராட்டத்தில் அணி திரண்ட நிலையில் 1988 ஆம் ஆண்டு ஜனவரி 4 ஆம் திகதி அன்னையர் முன்னணியைத் திருமலைக்குப் பேச்சு வார்த்தைக்கு வருமாறு அழைப்பு விடுக்கப்பட்டது. ஆனால் கோரிக்கைகள் எதுவும் நிறைவேற்றப்படவில்லை. போராட்டம் தொடர்ந்து நடந்தது. 1988 ஆம் ஆண்டு பெப்ரவரி 10 ஆம் தேதி அன்னையர் முன்னணியின் நிர்வாகக் குழுவினர் கொழும்பில் இந்திய அதிகாரிகளுடன் பேச்சுவார்த்தையில் ஈடுபட்டனர். பேச்சுவார்த்தை முறிந்ததால், சாகும் வரை உண்ணாநோன்புப் போராட்டத்தைத் தொடங்க முடிவு எடுத்தனர்.
# அன்னை பூபதி

## உண்ணாநிலைப் போராட்டம்

அப்போது பலர் சாகும் வரை உண்ணாநோன்புப் போராட்டத்தில் குதிப்பதற்காக முன்வந்தனர். இறுதியில் குலுக்கல் முறையில் தேர்வு இடம் பெற்றது. முதலில் *அன்னம்மா டேவிட்* தெரிவு செய்யப்பட்டார். 1988 ஆம் ஆண்டு பெப்ரவரி 16 ஆம் நாள் அமிர்தகழி மாமாங்கேஸ்வர் கோயிலில் அன்னம்மாவின் உண்ணாநோன்புப் போராட்டம் தொடங்கியது. ஆனால் படையினர் உண்ணாவிரத மேடையில் இருந்தவரைக் கடத்திச் சென்றதில் அவரால் தனது போராட்டத்தை நிறைவேற்ற முடியவில்லை.
# அன்னை பூபதி

## அன்னைபூபதி போராட்டம்

இந்த நிலையில் பூபதியம்மாள் தன் போராட்டத்தை மார்ச் 19 1988 அன்று தொடங்கினார். முன்னெச்சரிக்கையாக "சுயவிருப்பின் பேரில் உண்ணாவிரதமாயிருக்கிறேன். எனக்கு சுயநினைவிழக்கும் பட்சத்தில் எனது கணவனோ, அல்லது பிள்ளைகளோ என்னை வைத்தியசாலையில் அனுமதிக்க முயற்சிக்கக் கூடாது" எனக் கடிதம் எழுதி வைத்தார். நீர் மட்டும் அருந்தி சாகும் வரை உண்ணாநோன்பு இருந்தார். இடையில் பல தடங்கல்கள் வந்தன. உண்ணாவிரதத்துக்கு ஒத்துழைப்பு வழங்கியவர்களையும், அன்னை பூபதியின் பிள்ளைகள் சிலரையும், இந்திய இராணுவம் கைது செய்தது. ஆயினும் போராட்டம் நிறுத்தப்படவில்லை. அவர் உறுதியாகப் போராட்டத்தைத் தொடர்ந்தார். கோரிக்கைகள் ஏற்றுக் கொள்ளப்படாத நிலையில் சரியாக ஒரு மாதத்தின் பின் 19.04.1988 அன்று உயிர் நீத்தார்.  
அன்னை பூபதியின் நினைவுநாள் தமிழீழ நாட்டுப்பற்றாளர் நாள் என்றும் நினைவுகூரப்படுகிறது.  
- அன்னை பூபதி பற்றிய வன்னியனின் பதிவு
# சோழர் இலக்கியங்கள்

**சோழர் இலக்கியங்கள்** என விளிக்கப்படுவது தென்னிந்தியாவினை சோழ மன்னர்கள் வலிமை பெற்று ஆட்சி புரிந்த பொ.ஊ. ஒன்பதாம் நூற்றாண்டு முதல் 13ம் நூற்றாண்டு வரையான காலபகுதியிலே எழுதப்பட்ட தமிழ் இலக்கியங்கள் ஆகும்.சோழர் வலிமையாக ஆட்சி புரிந்த காலப்பகுதியிலே அந்நிய படையெடுப்பு,கலகம்,குழப்பம் எதுமற்ற நிலமையும், சைவம், வைணவம் பக்தி இயக்கங்களின் எழுச்சியும், சோழமன்னர்கள் கலை, இலக்கியங்கள் மீதான விருப்பும், புலவர்கள் மீது காட்டிய பரிவும் மிகச் சிறந்த இலக்கியங்கள் தமிழில் தோன்ற காரணமாயிற்று. சாளுக்கிய சோழர்கள்ளுடைய ஆட்சிக்காலம் தென்னிந்திய கலை,இலக்கியங்களின் பொற்காலம் என சரித்திர ஆய்வாளர்கள வியந்து குறிப்பிடுவர். ஒரு சில இலக்கியப் பிரதிகள் தவிர சோழர்கால இலக்கியங்கள் பலதும் தற்போதும் அழியாது கிடைக்கப்பெற்றுள்ளன.சோழர் காலத்தில் எழுதப்பட்ட இலக்கிய பிரதிகள் பற்றிய விபரங்கள் பல கல்வெட்டுகளில் காணக்கிடைக்கின்றன.  
இக்காலகட்டத்தில் எழுதப்பெற்றவற்றை பக்தி இலக்கியங்கள்,தமிழ் இலக்கணங்கள்,அரசர் புகழ்பாடும் துதி இலக்கியங்கள் என வகைப் பிரிக்கலாம்.
# சோழர் இலக்கியங்கள்

## சங்க காலமும் அதன் தொடர்ச்சியும்

ஏனைய துறைகள் பலவற்றைப் போலவே, இலக்கியத் துறையிலும் சோழப்பேரரசர்களின் காலமே, தென்னிந்திய சரித்திரத்தில் ஆக்கத்திற்கு உரிய காலப்பகுதியாகச் சிறந்து விளங்குகிறது. சங்க காலத்தில், சோழ வம்சத்து(அரசர்களும்) இளவரசர்களும் கவிஞர்களைப் போற்றும் புரவலர்களாகவும் சில சமயம் தாங்களே புலவர்கள் அல்லது நூலாசிரியர்களாகவும் விளங்கினர். சங்க காலம், இலக்கியத் துறையில் ஏற்றம் பெற்று விளங்கியது. அதன் பிறகு, அடுத்த நான்கு அல்லது ஐந்து நூற்றாண்டுகளுக்குப் பல்லவர்கள், பாண்டியர்கள் ஆதரவில், பாதுகாப்பில், இலக்கியமும் கலைகளும் இருந்து வந்தன.  
இந்தக் காலத்தில் தமிழ் இலக்கியமும் சமசுகிருத இலக்கியமும் விரிவான வளர்ச்சியடைந்தன. குறிப்பாக புத்த சமயத் துறவிகள், இக்காலத்தில் பாலி மொழியிலும் சில நூல்களை உருவாக்கினர். தேவாரம், திருவாசகம் தமிழ் வைணவர்களுடைய நாலாயிர திவ்ய பிரபந்தந்தத்தின் பெரும்பகுதி ஆகியவை இக்காலத்தில் தோன்றியவையே என்பதில் ஒரு சிறிதும் சந்தேகம் இல்லை பாண்டிக்கோவை, சூளாமணி, நந்திக் கலம்பகம், பெருந்தேவனாரின் பாரத வெண்பா ஆகியவையும் இதே காலத்தைச் சேர்ந்தவையே. சமசுகிருத இலக்கியத்தில் புகழுடன் விளங்குபவர்களான குமாரலரும் சங்கரரும் இக்காலத்தவரே.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

சோழர் கை ஓங்கியதிலிருந்தே, இலக்கியம் பல வடிவங்களில் பெருகியது. தென்னிந்தியாவில் முதல் தடவையாக ஒரு பேரரசு ஏற்பட்டது என்பதையொட்டி, உணர்ச்சி வெள்ளம் பெருக்கெடுத்தது. அதன் எதிரொலி இலக்கியங்களில் பிரதிபலிக்கலாயிற்று. சோழப்பேரரசு தோன்றியது என்பது புதிதாக ஏற்பட்ட அரசியல் உண்மை. ஆனால் இந்த நிகழ்ச்சிக்கும் புதிய இலக்கிய படைப்புக்களுக்கும் நெருங்கிய தொடர்பு இருந்தது.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### கல்வெட்டுக்களில் இலக்கியம்

சோழர் காலத்துக் கல்வெட்டுக்களில் அலங்காரமான மெய்க்கீர்த்தி (பிரசத்தி) வாசகங்களையும் கவிதைகளையும் அவற்றின் வீறு நடையையும், முன்காலத்திய கல்வெட்டுக்களின் உப்புச்சப்பில்லாத வாசகத்துடன் ஒப்பிட்டால் எவ்வாறு சோழப் பேரரசு தோன்றியதன் பயனால் புதிய இலக்கிய படைப்புக்கள் தோன்றியது என்ற கேள்விக்கு, தெளிவான விடை கிடைக்கும். படித்தவர்களின் மொழி அல்லது புலமை மொழியான சமசுகிருதத்தைக் காட்டிலும், மக்கள் பேசிய மொழியான தமிழ் தெளிவாக நாம் காணுமாறு இந்த வேற்றுமை உள்ளது. முதலாம் இராசராச சோழன் காலத்திலிருந்து சோழ அரசர்களின் மெய்க்கீர்த்திகள் எல்லாவற்றையும் ஒரு சில விதிவிலக்குகள் நீங்கலாக, அக்காலத்து இலக்கியத்துக்குச் சிறந்த சான்றாக, எடுத்துக்காட்டாக வகைப்படுத்திச் சொல்லலாம்.  
அவற்றின் இராசகம்பீரமான வாசகம், செய்யுள்களின் ஆற்றொழுக்குப் போன்ற நடையும் வரலாற்று நிகழ்ச்சிகளை விறுவிறுப்புடன் தொகுத்துச் சொல்லும் பாங்கும் போக்கும் அவற்றுக்குத் தமிழ் இலக்கியத்தில் தனி இடத்தைத் தருகின்றன. பேரரசர்களின் பிரசத்திகள் தவிர, கல்வெட்டுக்களில் எத்தனையோ இலக்கிய வகைகள் உள்ளன. சிதம்பர, திருஆரூர்க் கல்வெட்டுக்கள், இவ்வகையில் உதாரணங்கள். இவை முதலாம் குலோத்துங்க சோழனிடமும் விக்ரம சோழனிடமும் அதிகாரியாக இருந்து பெரும் புகழுடன் விளங்கிய நரலோக வீரனின் வரலாற்றையும் சாதனைகளையும் கூறுவனவாகும். அட்டி, வயலூர் (வைலூர்), விருத்தாச்சலம் ஆகிய ஊர்களில் காணப்படும் கல்வெட்டுக்களில் காடவர்களின் பிரசத்திகளும் குறிப்பிடத்தக்கன.  
இவை அனைத்திலும் வெண்பா, ஆசிரியப்பா, கலிப்பா, வஞ்சிப்பா முதலிய பல செய்யுள் வகைகளும் திறமையாக ஆளப் பெற்றிருக்கின்றன. தமிழ் யாப்பிலக்கண விதிகள் கரடுமுரடானவையாக இருந்த பொழுதிலும் அவையும் நயமுறக் கையாளப் பெற்றிருக்கின்றன. ஆசிரியர்கள், விளங்காத சொற்களையும் செயற்கையான வாக்கியப் போக்கையும் தவிர்த்திருக்கிறார்கள். வருணனைப் பாடல்கள் என்ற வகையில் இந்தக் கல்வெட்டுக்கள், பேரரசுகளின் பிரசத்திகளில் மிகச் சிறந்து விளங்குகின்றன. எனவே, இந்தக் கவிதைகளைப் புலமை நிறைந்த அவைக்களக் கவிஞர்கள் இயற்றினார்கள் என்பதற்கும் அவர்களை அடிக்கடி நன்கு பயன்படுத்திப் போற்றி, ஊக்குவித்து வந்ததால் அக்காலத்தில் சமயச் சார்பற்ற இலக்கியம் ஏற்றம் பெற்றது என்பதற்கும் சிறிதளவும் சந்தேகம் கிடையாது.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### அழிந்த பாடல்கள்

கல்வெட்டுக்களில் சில நூல்களின் பெயர்கள் தற்செயலாக சொல்லப் பெற்றிருக்கின்றன. மற்றபடி இவை பற்றி ஒன்றும் தெரியவில்லை; ஒரு காலத்தில் அந்த நூல்கள் போற்றப்பட்ட போதிலும், நமக்கு இப்போது அந்த நூல்கள் கிடைக்காததால், அந்த நூல்களுக்கு இருந்த பெருமை அவற்றின் இலக்கியச் சிறப்பாலா அல்லது ஆற்றை எழுதியவர் உள்ளூர்க்காரர் என்ற பற்றுதலாலா அல்லது நூலாசிரியரின் தனிப்பட்ட செல்வாக்காலா என்பதை முடிவு செய்யமுடியவில்லை. இந்த நூல்களின் பெயரிலிருந்தும், கல்வெட்டுக்களிலிருந்தும் இவை சொல்லப்பட்டிருக்கிற சந்தர்ப்பங்களிலிருந்தும் மக்களுக்கு இவற்றில் ஆர்வம் இருந்ததென்றும் இவ்வகை இலக்கியங்களை அக்காலத்தார் விரும்பி வரவேற்றார்கள் என்றும் தெரிகிறது. சோழப் பரம்பரையில் ஈடும் இணையும் இல்லாதவன் முதலாம் இராசராசன். இந்த ஒப்பற்ற சக்கரவர்த்தியைப் பற்றி ஒரு நாடகமும் ஒரு காவியமும் இயற்றப்பட்டிருக்கின்றன. அவற்றின் பெயர் இராசராசேச்சர நாடகம், இராசராச விசயம்.  
முதலில் சொல்லிய தஞ்சைப் பெரியகோயிலில் திருவிழாக்களில் நடிப்பதற்காக எழுதப் பெற்றது. இரண்டாவது நூல், திருப்பூந்துருத்திக் கோயிலில் படிப்பதற்காக ஆக்கப் பெற்றது. இவற்றை நடிப்பதற்கும் படிப்பதற்குமாக அறக்கட்டளைகள் ஏற்படுத்தப்பட்டிருந்தன. இந்த நூல்கள் தமிழில் எழுதப்பட்டிருந்தனவையா சமசுகிருதத்தில் எழுதப்பட்டிருந்தனவையா என்பது உறுதியாகத் தெரியவில்லை. இந்த நாடகம் இராசராச சோழனின் வாழ்க்கையை அடிப்படையாகக் கொண்ட நாடக நூலாக இருந்திராது. சைவ சமயத்தாரிடம் வழிவழியாக வழங்கி வருகிற ஒரு சில கதைகளைப் பரப்புவதோடு நிற்காமல் தஞ்சைப் பெரிய கோவிலைக் கட்டிய பெருமையையே சுவையுடன் தெரிவிப்பதற்காக, நாடக பாணியில் இதை எழுதியிருக்க வேண்டும்.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### பெருங்கதை

பெருங்கதை அல்லது உதயணன் கதை என்பது பிரகத்து கதையின் தமிழ்வடிவம். இது ஒரு முக்கியமான நூல், கொங்கு நாட்டைச் சேர்ந்த சிற்றரசரனான கொங்கு வேளிர் என்ற புலவர் இதை எழுதியிருக்கிறார். பாண்டிய-பல்லவர் காலத்தின் இறுதியில் இது உருவாகியிருக்கலாம். கொங்கு வேளிரின் வாழ்க்கையைப் பற்றிய விவரமான செய்திகள் அவ்வளவாகத் தெரியவில்லை. இரண்டாம் சங்க காலத்தில் பல நூல்களைப் படித்து 'உதயணன் கதை' எழுதப்பட்டதாக சிலப்பதிகாரத்திற்குச் சிறந்ததொரு உரை எழுதியுள்ள அடியார்க்கு நல்லார் குறிப்பிட்டிருக்கிறார்.  
இந்த நூல் பொ.ஊ. 3ம் நூற்றாண்டிலோ அதற்கு முன்னரோ எழுதப்பட்டிருக்கலாமென்று முடிவு செய்திருக்கிறார்கள். ஆனால், இது முடிந்த முடிவு அல்ல. அடியார்க்கு நல்லார் வாழ்ந்த பொ.ஊ. 12-ம் நூற்றாண்டில், 'உதயணன் கதை'யைப் பற்றிய இந்த நம்பிக்கை நிலவியது என்று சொல்லலாம். இந்த நூலில் எஞ்சியுள்ள பகுதிகளுக்கு மிகச் சிறந்த பதிப்பைத் தந்துள்ளார் டாக்டர் உ.வே. சாமிநாத ஐயர். வருணனைக் கவிதைகளுக்கு ஏற்றதான அகவற்பாவில் இந்த நூல் ஆக்கப்பட்டிருக்கிறது. ஆசிரியருடைய நடை கூர்மையாயும் (திட்பமாயும்) தெளிவாயும் இருக்கிறது. தமிழ் இலக்கிய உலகம், இந்த நூலை சிறந்ததொரு காப்பியமாக மதித்து வருகிறது.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### சிந்தாமணி

திருத்தக்க தேவர் என்ற சமணப் புலவர் இயற்றியுள்ள 'சீவக சிந்தாமணி', தமிழ் இலக்கியத்திலுள்ள மகாகாவியங்களுள் - ஐம்பெரும் காப்பியங்களுள் தலை சிறந்ததாக மதிக்கப்படுகிறது. இது வாதீபசிம்மனின் சத்திர சூடாமணியைப் பின்பற்றியது, அந்த மூல நூலோ, பொ.ஊ. 898-ல் குணபத்திரன் எழுதிய உத்தரபுராணத்தை அடிப்படையாகக் கொண்டது. எனவே சீவக சிந்தாமணி பத்தாம் நூற்றாண்டில் இயற்றப்பட்டிருக்க வேண்டும். சிந்தாமணியைத் தந்த ஆசிரியர் சோழ வம்சத்தில் பிறந்தவர் என்று நச்சினார்க்கினியர் சொல்கிறார். சமண புராணங்களில் தொன்று தொட்டு நிலவிவரும் கதைகளை சனரஞ்சகமாகவும் இனக்கவர்ச்சியுடனும் கற்பனையுடனும் தமிழில் எழுத திருத்தக்க தேவர் விரும்பினார்; அம்முயற்சியில் அவர் வெற்றிகண்டார் என்பதும் உண்மை.  
நமக்கு இப்போது கிடைத்திருக்கும் **சீவக சிந்தாமணி** செய்யுள்கள் ஒவ்வொன்றும் நான்கு வரிகள் கொண்ட 3,141 செய்யுட்கள் உடையது. ஆசிரியர் 2,700 செய்யுட்களையே செய்தார் என்று அறியப்படுகிறது. ஏனைய 445 செய்யுட்களில் சில அவருடைய குருஆலும் வேறு சில வேறு யாரோ ஒருவராலும் எழுதப்பட்டவை. இரண்டு செய்யுட்களை, இவை குருவால் எழுதப்பட்டவை என்று உரையாசிரியர் சுட்டிக்காட்டியிருக்கிறார். ஏனைய செய்யுட்களை யார் எழுதியது என்ற விவரம் இல்லை. பெரிய புராணம் எழுத சீவக சிந்தாமணி நேரடியாகக் காரணமாக இல்லை; ஆனாலும், சீவக சிந்தாமணி அதற்கு தூண்டுகோலாக இருந்திருக்கும் என்று அறியப்படுகிறது.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### வளையாபதியும் குண்டலகேசியும்

ஐம்பெரும் காப்பியங்கள் என்பவற்றுள் வளையாபதியும், குண்டலகேசியும் அடங்கும். இவை முழுமையாகக் கிடைக்கவில்லை. வேறு சில நூல்களில், இவற்றின் சில சில பகுதிகள் மட்டுமே காணப்படுகின்றன. இவையும் ஏறத்தாழ சீவக சிந்தாமணியின் காலத்தில் செய்யப்பட்டவையே. பௌத்த மதத்தார்த் தமிழுக்கு வழங்கியுள்ள இலக்கியச் செல்வங்கள் மிகக்குறைவு. அவற்றுள் ஒன்று குண்டலகேசி. புகழ்பெற்ற மணிமேகலை என்னும் நூலும் பௌத்தர்களால் படைக்கப்பட்டதே.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### கல்லாடம்

கல்லாடனார் இயற்றியது கல்லாடம் என்னும் கவிதை நூல், ஓர் ஊரின் பெயரை வைத்து நூலுக்கும் நூலாசிரியருக்கும் பெயர் இடம் பெற்றிருக்கின்றன. கல்லாடர் என்ற பெயரில் சங்க காலப் புலவர் ஒருவரும் இருந்திருக்கிறார்; அவருடைய பாடல்களாக, புறநானூற்றில் ஐந்து செய்யுள்களும் அகநானூற்றிலும் குறுந்தோகையிலும் பல செய்யுள்கள் காணப்படுகிறன. கல்லாடத்தின் ஆசிரியர் **திருச்சிற்றம்பலக்கோவையை**த் தன் நூலுக்கு அடிப்படையாகக் கொண்டார் என்றும் செவிவழிச் செய்திஉள்ளது; இது நம்பத்தகுந்ததே. மரபுக்கு மாறுபட்டும் செயற்கை நடையிலும் இந்நூல் இயற்றப்பட்டிருக்கிறது. சங்க காலக் கவிதைப் பாணியையும் சொல்லமைப்பு முறையையும் இவர் கொண்டிருக்கிறார்.  
கர்வம் அல்லது புலமைச் செருக்கு உடைய ஒருவரின் படைப்பு என்பது இந்நூலை மேற்போக்காகப் பார்த்தாலும் தெரியவரும். இதிலுள்ள நூறு செய்யுள்கள் ஒவ்வொன்றும் அகத்துறையில் ஒரு இயல்பைப் படம் பிடித்துக் காட்டுவன. கோவை என்னும் பிரபந்த வகையில் வரும் காதல் கவிதைகளை உயிரோட்டமின்றி, கல்லாடத்தில் காணலாம். **திருக்கோவை**யிலிருந்து செய்யுள்களைத் தொகுத்து முன்மாதிரியாக வைத்து, நூலாசிரியர் தன்னைக் கட்டுப்படுத்திக் கொண்டுவிட்டார். மேலும் தான் வாழ்ந்த காலத்திற்குப் பொருத்தமில்லாத மொழிமரபைப் பின்பற்ற வேண்டுமென்று வலிய முயன்று அதில் தோல்வி கண்டுள்ளார். ஒரு பரிகாசமான நூலாகவோ கேலிச்சித்திரமாகவோ அவர் இதை எழுதவில்லை.  
**திருக்கோவை** சிறப்பை கல்லாடர் கூறிய விளக்கங்களுக்குப் பின்னரே, சங்க காலப் புலவர்கள் ஒப்புக்கொண்டதாக ஒரு வதந்தி உண்டு. இந்த நூல் ஆடம்பரமான நடையில் அமைந்தது ஆகையால் 'கல்லாடம் கற்றவனோடு மல்லாடதே' என்று ஒரு பழமொழி உண்டு. அண்மைக் காலங்களில் கூட சில அறிஞர்களும் புலவர்களும் இந்நூலைப் பெரிதும் மதித்து வருகிறார்கள். மதுரையில் சிவபெருமான் நடத்திய திருவிளையாடல்களைக் கல்லாடர் நன்கு தெரிந்து வைத்திருந்தார். மாணிக்கவாசகர், தருமி, இடைக்காடர் முதலிய பலருக்காக சிவபெருமான் நிகழ்த்திய அற்புதச் செயல்களைக் கல்லாடர் எடுத்துக் கூறுகிறார்.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### கலிங்கத்துப் பரணி

முதல் குலோத்துங்கனின் ஆட்சியின் இறுதியில் அரசவை கவிஞரான செயங்கொண்டார், கலிங்கத்துப் பரணியைப் பாடினார். நமக்குக் கிடைத்துள்ள பரணிகளுள் இதுவே காலத்தால் முந்தியதும் சிறப்புமிக்கதும் ஆகும். 'பரணிக்கு ஒரு செயங்கொண்டான்' என்ற பழமொழியிலிருந்து இந்நூலின் அருமையும் பெருமையையும் உணரலாம். எது வரலாறு, எது கட்டுக்கதை எது கற்பனை என்று வாசகர்களுக்குத் தெரியுமாறு எழுதியிருப்பது இந்நூலின் தனிச்சிறப்புக்களுள் ஒன்று. ஆசிரியரின் சொல் வளமும், பலவகைச் செய்யுள்களை ஒருங்கே இணைக்கும் திறமும் அவற்றுடன் நிகழ்ச்சிக்களைப் பின்னிப் பிணைக்கும் ஆற்றலும் குறிப்பிடத்தக்கவை. பரணி என்பது போர் பற்றியது; போரின் விவரங்களையும் சூழல்களையும் மட்டுமின்றிப் போர்க்களத்து நிகழ்ச்சிகளையும் சோகம், விரம் முதலிய சுவைகள் தோன்ற எடுத்துரைப்பது.  
குலோத்துங்கனின் கலிங்கப் போரைப் பிண்ணனியாகக் கொண்ட பல்வேறு இலக்கியங்கள் தோன்றியதாகத் தெரிகிறது. வீரசோழியம் உரை, தண்டியலங்காரம் உரை ஆகியாவ்ற்றில் ஒரு சில செய்யுள்கள் மட்டுமே கிடைக்கின்றன; கலிங்கத்துப் போர் பற்றிய ஏனைய பல செய்யுள்கள் நமக்குக் கிடைக்கவில்லை. அவை இனி நமக்குக் கிடைப்பதற்கு வழியில்லை. கலிங்கத்துப் பரணி அழியாது கிடைத்திருக்கிற்றது எனினும், அதன் மிக உன்னதமான இலக்கியத்தரமே அதற்குக் காரணமாக இருந்திருக்க வேண்டும். ஒரு சிறந்த நூல், மட்டமான ஏனைய நூல்களை அழித்துவிடும் என்பதற்கு, இந்திய இலக்கியங்களில் வரலாற்றில் பல உதாரணங்கள் உள்ளன. செயங்கொண்டாரைப் பார்த்து எழுதியவர்கள் பலர்; ஆனால், பிற்காலப் புலவர்களில் எவரையும் செயங்கொண்டானுக்குச் சமமானவர்கள் என்றோ அவருடன் போட்டியிடக் கூடியவர்கள் என்றோ சொல்வதற்கில்லை.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### கூத்தன்

**கூத்தன்** என்பது ஓட்டக்கூத்தனின் சுருக்கமான பெயர். இவர் செங்குந்தர் மரபினர். அம்மரபினர் போர்ப்படையில் சாதாரணப் பட்டாளத்துக்காரன் முதல் படைத்தலைவன் வரை பல வேலைகளில், மற்றும் நெசவுத் துறையிலும் ஈடுபட்டிருந்ததாகத் தெரிகிறது. கம்பனை ஆதரித்த சடையப்ப வள்ளலின் தகப்பனுமான சங்கரன் என்பவனிடம் ஊழியம் செய்து வந்தார். சங்கரனிடம் வீட்டு ஏவல்களைச் செய்வதை விட வேறு பெரிய பதவிக்கு உரிய தகுதிகள் ஒட்டக்கூத்தனுக்கு இருப்பதை ஒரு காங்கேயன் உணர்ந்தான்; தன் பெருமையை அறிந்து அந்த வள்ளலுக்கு நன்றி கூறத்தான், கூத்தன் ஒரு 'நாலாயிரக்கோவை' பாடினர்.  
கூத்தனின் புகழைக் கேள்விப்பட்ட மூன்று சோழப் பேரரசர்கள் அவரை அரண்மனைப் புலவனாக்கிக் கொண்டார். அவர்கள் ஒவ்வொருவர் மீதும் அவர் ஒரு உலாவைப் பாடினார். ஒரு பரணி பாடி, விக்கிரமச் சோழனின் கலிங்கப் போர் வெற்றியைச் சிறப்பித்தார். இரண்டாம் குலோத்துங்கன் மீது ஒரு பிள்ளைத் தமிழும் பாடினார். இந்தப் பிள்ளைத் தமிழே ஒட்டக்கூத்தனின் படைப்புக்களிலெல்லாம் சீரும் சிறப்பும் உடையது. காரணம் - சொல்வளம், செய்யுள்களின் ஓசை நயம், அழகான உருவகத் திறமை வாய்ந்தமையாகும். ஈட்டி எழுபது, எழுப்பெழுபது, தக்கயாகப் பரணி ஆகியவற்றைக் கூத்தன் எத்தகைய சூழ்நிலையில் பாடினார் என்பதைப் பற்றிப் பல கதைகள் வழங்குகின்றன.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### கம்பன்

கம்ப இராமாயணம் பாடிப் பெரும் புகழ்பெற்றவர் **கம்பன்**. தமிழ் இலக்கியத்தில் கம்ப இராமாயணமே மிகப்பெரிய இதிகாசம். வால்மீகியைப் பின்பற்றி எழுதியிருப்பதாகக் கம்பரே சொல்லுகிற போதிலும், கம்பராமாயணம் சமசுகிருத மூல நூலின் மொழிபெயர்ப்பு ஆகாது; அதன் தழுவலும் இல்லை; கதை நிகழ்ச்சிகளைச் சொல்லுகிற பொழுதிலும், அதன் முக்கிய பாத்திரங்களைப் படைக்கும் முறையிலும், கம்பன் தனித்த உத்திகளை வால்மீகியிலிருந்து முற்றிலும் மாறுபட்டு கையாளுகிறான். தமிழ் இலக்கியத்தில் எங்குமே ஒப்பிட்டுக் காட்ட முடியாதபடி, ஆழமான கவிதை அனுபவத்தையும் புலமைத் திறனையும் கற்பனை ஆற்றலையும் கம்பனின் கைவண்ணமாகப் பார்க்கிறோம்.  
எத்தனையோ பெரும் புலவர்கள் இந்திய மொழிகளையும் கீழைநாட்டு மொழிகளையும் இராம காதை எழுதிப் பெருமைப் படுத்தியிருக்கிறார்கள். அவர்களைப் போலவே கம்பனும் தன்னுடைய கதையில், அதன் வருணனையில் தன் காலத்து நிகழ்ச்சிகளையும் தான் வாழும் தமிழ்நாட்டின் சாயலையும் இடையிடையே புகுத்துகிறான் அல்லது படம் பிடித்துக் காட்டுகிறான். எனவே அவன் காட்டும் கோசலநாடு சோழநாடே என்று கூறலாம். நிலாவின் பெருமையை எடுத்துரைக்கும் பொழுது அவனுக்கு ஆதரவு வழங்கிய வள்ளலான திருவெண்ணெய் நல்லூர் சடையப்ப வள்ளலின் புகழ் போல, நிலவின் ஒளியும் எங்கும் பரவியிருந்தது என்று சொல்லி தன் வாசகர்களைக் கம்பன், காந்தம் போல தன்பாலும் தன்னைப் புரந்த(ஆதரவளித்த) வள்ளலின் பாலும் ஈர்க்கிறான். சமசுகிருத மொழியில் எவ்வாறு சொல்வன்மை பெற்றிருந்தானோ அவ்வாறே, கம்பன் தமிழ் மொழியிலும் சொல்வன்மை(நாவன்மை) பெற்றிருந்தான்.  
சில சமயம், கம்பனும் ஏனைய தமிழ்ப்புலவர்கள் போல, பாவியல் மரபில் சிக்கிக் கொள்கிறான்; அவற்றின் போக்குக்குக் கட்டுப்பட்டு விடுகிறான். சான்று: மிதிலைக்கு இராமன் வந்தவுடன் எதிர்பாராத விதமாக இராமனும் சீதையும் சந்தித்துவிடும் சந்தர்ப்பத்தில் அவர்களுடைய உணர்ச்சிகள் எவ்வாறு இருந்தன என்பதை, மிக விரிவாக விவரிக்கிறான். இராமனுடைய மோதிரத்தை அநுமான், சீதையிடம் கொடுத்த பொழுது சீதைக்கு இருந்த உணர்ச்சிகளையும் கம்பன் விவரிக்கிறான்; கணவனுடன் மீண்டும் கூடி விட்டது போலச் சீதை நினைத்து மகிழ்ந்தாள் என்று மட்டும் வால்மீகி சொல்லியிருக்கிறான். கம்பன் அதோடு நிறுத்தவில்லை, அதை இன்னும் விரிவாகக் கூறுகிறான். ஆனால், தசரதனுடைய அசுவமேதயாகம் முதலியவற்றை வால்மீகி சொல்வதைவிடச் சுருக்கமாகவே கம்பன் தெரிவிக்கிறான்.
# சோழர் இலக்கியங்கள்

## சோழப் பேரரசு விரிவடைந்ததின் விளைவு

### புகழேந்தி

புகழேந்தி, ஒட்டக்கூத்தன் காலத்தவர் என்ற கருத்து நீண்ட காலமாக இருந்து வருகிறது, அவர் தொண்டை நாட்டில் 'களந்தை' என்னும் ஊரில் பிறந்து, பாண்டிய அரசர்களிடம் பணிபுரிந்ததாகக் கூறுவது வழக்கம். பிறகு சோழ அரசன் ஒருவன் பாண்டிய இளவரசி ஒருத்தியை திருமணம் செய்து கொண்ட பொழுது, இவனும் பாண்டிய அரசனால் சோழர் அரண்மனைக்கு அனுப்பி வைக்கப்பட்டான். அங்கு கூத்தன், அவன் மீது பொறாமை கொண்டான். கூத்தனுக்கு புகழேந்திக்கும் ஏற்பட்ட பூசல் அரச குடும்பத்துக்குள்ளும் குழப்பத்தை ஏற்படுத்தியது. கடைசியில் அரசனே தலையிட்டு இருவரையும் சமாதானப்படுத்தினான். பிறகு அவர்கள் தங்கள் சண்டைகளை நிறுத்துக் கொண்டார்கள் என்று செவிவழிக்கதைகள் உள்ளன. ஆனால் இதை நம்புவதற்கு ஆதாரங்கள் இல்லை.  
மேலும் செஞ்சியர்கோன் என்றழைக்கப்படும் செஞ்சி நாட்டுச் சிற்றரசனான கொற்றண்டை என்பவனைப் பலவகைப் பாக்களில் புகழ்ந்து புகழேந்தி ஒரு கலம்பகம் பாடியதாகத் தொண்டை மண்டல சதகம் கூறுகிறது. ஒட்டக்கூத்தரும் புகழேந்தியும் சமகாலத்தவர் என்ற கருத்தை நாம் ஏற்றுக்கொண்டால் செஞ்சியை ஆண்ட இந்தச் சிற்றரசன் **விக்கிரம சோழ உலா**வில் குறிப்பிடப்பட்டவனாகயிருக்கவேண்டும். ஆனால் இது சந்தேகத்திற்குரியது. புகழேந்தி கூத்தருக்கு ஒரு நூற்றாண்டுக்கு பின்னரே வாழ்ந்ததாகக் கொள்ளலாம். புகழேந்தி நளவெண்பா மூலம் புகழ் பெற்றவர். "வெண்பாவிற் புகழேந்தி" என்பது ஒரு சொற்றொடர். நளவெண்பா நளன் கதையை 400 வெண்பாக்களில் கூறுகிறது சமசுகிருதத்தில் அனுட்டுப் என்பதற்குச் சமமானது தமிழ் வெண்பா; தக்க திறமையும் புலமைமுடைய கவிஞர்கள் கையாண்டால், வெண்பா சிறந்த பலன் தரும்.  
புகழேந்தியின் வெண்பாக்கள் மிகச்சிறந்த தரம் உடையன. நளன் கதையில் மக்கள் கொண்டிருந்த ஆர்வத்தால் நளவெண்பா மிகவும் பரவியது, இலக்கியச் சிறப்பில்லாத பல நூல்களைப் புகழேந்தியால் எழுதப்பட்டதாகச் சொல்லப்படுகிறன. நளவெண்பாவைப் புகழேந்தி, எளிய முறையில் எழுதியதால், அதே முறையைப் பின்பற்றி வேறு சிலர் எழுதிய நூல்களையும் புகழேந்தியுடன் தொடர்புபடுத்திச் சொல்லும் மரபு உண்டாயிற்று. ஆனால் நளவெண்பாவுக்கும், இந்த நூல்களுக்கும் உள்ள வேற்றுமை, மலைக்கும் மடுவுக்கும் உள்ள வேறுபாடு போன்றது. புகழேந்தியின் காலத்தைப் பற்றி அறிதியிட்டு ஒன்றும் சொல்லமுடிவதில்லை.  
மாளுவ நாட்டில் முரணைநகர் சந்திரன் சுவர்க்கி என்பவனைப் புகழேந்தி குறிப்பிடுகிறார். இவனைப் பற்றி எந்தக் கல்வெட்டிலும் தகவல் இல்லை. கம்பனுடைய கருத்துக்களும், கம்பன் கையாண்டுள்ள சொற்றொடர்களும், புகழேந்தியின் நளவெண்பாவில் காணப்படுவதால், புகழேந்தி, கம்பனுக்கு முற்பட்ட காலத்தைச் சேர்ந்தவராக இருக்க முடியாது என்ற தீர்வுக்கு வரலாம்.
# அல்-உக்சுர்

: லக்சோர் நிலப்படம்.]]  
, பார்வோனின் சிற்பம்]]  
**லக்சர்** (*Luxor*) பண்டைய எகிப்து நாட்டின் ஒரு நகரம். இது அந்நாட்டின் மேல் எகிப்து பகுதியின் அல் உக்சூர் ஆட்சிப்பகுதியின் தலைநகரமும் ஆகும். இது தற்போது அண்ணளவாக 150,000 மக்கட் தொகையைக் கொண்டுள்ளது. இந்த நகரம், தீபை (Thebes) என்னும் பண்டைய எகிப்திய நகரம் இருந்த இடத்தில் அமைந்துள்ளதாலும், புகழ் பெற்ற பண்டைய எகிப்தியக் கோயில்கள் இந் நகர எல்லைகளுக்குள் உள்ளதாலும், இந்த நகரம் உலகின் சிறப்புமிக்க திறந்தவெளி அருங்காட்சியகம் எனக் குறிப்பிடப்படுவது உண்டு.  
இதற்கு நேர் எதிரே, நைல் நதிக்கு அப்பால் மேற்குக் கரை நெக்ரோபோலிசில் அரசர்களின் பள்ளத்தாக்கு, அரசிகளின் பள்ளத்தாக்கு என்பவை உட்படப் பல கோயில்களும், சமாதிகளும் வேறு நினைவுச் சின்னங்களும் காணப்படுகின்றன. ஆண்டுதோறும் பல்லாயிரக்காணக்கான சுற்றுலாப் பயணிகள் உலகின் பல பகுதிகளிலிருந்தும் இவற்றைப் பார்ப்பதற்காக இங்கு வருகிறார்கள். இந் நகரத்தின் பொருளாதாரத்தின் பெரும்பகுதி, இச் சுற்றுலாத் துறையில் தங்கியுள்ளது.
# அல்-உக்சுர்

## பொருளாதாரம்

இந் நகரின் பொருளாதாரம் பெரும்பாலும் சுற்றுலாத்துறையை அடிப்படையாகக் கொண்டிருந்த போதும், பெருமளவு மக்கள் வேளாண்மைத் துறையிலும் ஈடுபட்டுள்ளனர். சிறப்பாகக் கரும்புச் செய்கை முக்கியமான ஒரு பொருளாதார நடவடிக்கையாக விளங்குகிறது.
# அல்-உக்சுர்

## போக்குவரத்து

இங்கே அல்-உக்சுர் அனைத்துலக வானூர்தி நிலையம் எனப்படும் வானூர்தி நிலையம் ஒன்று உண்டு. இது இந் நகரத்தை உலகின் பிற பகுதிகளோடு இணைக்க உதவுகிறது. முன்னர் நைலின் கிழக்குக் கரைக்கும் மேற்குக் கரைக்குமான போக்குவரத்துத் தொடர்பு படகுச் சேவைகளினூடாகவே நடைபெற்று வந்தது. அண்மையில், நகரில் இருந்து சிறிது தொலைவில் புதிய பாலம் ஒன்று இந் நோக்கத்துக்காக அமைக்கப்பட்டுள்ளது.
# அல்-உக்சுர்

## அண்மையில் கண்டெடுக்கப்பட்ட மம்மிகள்

லக்சர் நகரத்தின் மன்னர்களின் சமவெளி பகுதியில், அக்டோபர் 2019-இல் மரத்தில் செய்யப்பட்ட மம்மி வடிவிலான 30 சவப் பெட்டிகள் கண்டெடுக்கப்பட்டுள்ளன. இச்சவப்பெட்டிகளில் 23 ஆண்களுக்காகவும், 5 பெண்களுக்காகவும், 2 சிறுவர்களுக்காகவும் உருவாக்கப்பட்டிருந்தன. இந்த மம்மி வடிவிலான சவப்பெட்டிகளில் கைகள் மூடப்பட்ட நிலையில் இருக்கும் மம்மிகள் ஆண்களுக்கானது. கைகள் திறந்த நிலையில் இருக்கும் மம்மிகள் பெண்களுக்கானது. மேலும் சவப்பெட்டிகள் மீது பல வண்ணங்களில் ஓவியங்கள் தீட்டப்பட்டிருந்தன, என்று தெரிவித்துள்ளனர்.
# அல்-உக்சுர்

## இங்குள்ள சுற்றுலாத் தலங்கள்

- கிழக்குக் கரை
- அல்-உக்சுர் கோயில்
- கர்னக் கோயில்
- அல்-உக்சுர் அருங்காட்சியகம்
- மம்மியாக்க அருங்காட்சியகம் (Mummification Museum)  
- மேற்குக்கரை
- மன்னர்களின் சமவெளி
- அரசிகளின் சமவெளி
- மதீனத் ஹாபு (மூன்றாவது ராமேசஸின் நினைவுக் கோயில்)
- ராமேசியம் (இரண்டாவது ராமேசஸின் நினைவுக் கோயில்)
- தெர் ல்-பஹிர் ( ஹட்செப்சுட் கோவில் )
- மெம்மெனின் பெருஞ்சிலைகள்
# சத்யராஜ்

**சத்யராஜ் சுப்பையன்** (*Sathyaraj*, பிறப்பு: 3 அக்டோபர் 1954) கோவை மாவட்டத்தைச் சேர்ந்த தமிழ்த் திரைப்பட நடிகர் ஆவார். இவரது இயற்பெயர் *ரெங்கராஜ்* ஆகும். இவர் எதிர்மறை நடிகராகத் தன் நடிப்பு வாழ்க்கையை ஆரம்பித்து, பின்னர் கதாநாயகனாக நடித்து வருகிறார். இவர் எம்.ஜி.ஆரின் தீவிர ரசிகர். இவரது மகன் சிபிராஜ் தமிழ்த் திரைப்பட நடிகர் ஆவார். இவர் ஒரு கடவுள்மறுப்பு கொள்கையுடையவர். இவர் நடிகர் மணிவண்ணனின் கல்லூரி நண்பர் ஆவார்.  
வில்லாதி வில்லன் திரைப்படத்தினை இயக்கி நடித்துள்ளார். லீ என்ற திரைப்படத்தினை தயாரித்துள்ளார். இப்படத்தில் இவர் மகன் சிபிராஜ் கதாநாயகனாக நடித்தார்.
# சத்யராஜ்

## பெரியார் திரைப்படம்

சத்யராஜ், தந்தை பெரியார் திரைப்படத்தினை ஊதியம் வாங்காமல் நடித்துக் கொடுத்தார். அதற்காகப் பெரியாரியவாதிகளின் பெரும் மதிப்பும் அவருக்கு கிடைத்தது. திராவிடர் கழகத் தலைவர் கி. வீரமணி பெரியார் மோதிரத்தை அன்பளிப்பாக சத்யராஜிற்கு கொடுத்தார். இப்படத்தில் நடிகை குஷ்பு சத்யராஜிற்கு ஜோடியாக மணியம்மை வேடத்தில் நடித்துள்ளார்.
# சத்யராஜ்

## தமிழுணர்வு

பேரறிவாளன், சாந்தன், முருகன் ஆகியோரின் மரணத் தண்டனையை ரத்து செய்யக்கோரி சென்னையில் இருந்து வேலூர் நோக்கிச் சென்ற மோட்டார் சைக்கிள் பேரணியில் நடிகர் சத்யராஜ் பங்கேற்றார். இதில் இயக்குநர் மணிவண்ணன் மற்றும் பெரியார் திராவிடர் கழகப் பொதுச்செயலாளர் விடுதலை க. இராசேந்திரன் மற்றும் ஏராளமான இளைஞர்கள் பங்கேற்றனர்.
# சத்யராஜ்

## குறிப்பிடத்தக்க திரைப்படங்களில் சில

- ''வேதம் புதிது
- *வால்டர் வெற்றிவேல்*
- *மலபார் போலீஸ்*
- *பெரியார்*
- *ஒன்பது ரூபாய் நோட்டு*
- *குங்குமப்பொட்டுக் கவுண்டர்*
- இங்கிலிஸ்காரன்
- சுயேட்சை எம்.எல்.ஏ
- வில்லாதி வில்லன்
- ஏற்போட்
- நண்பன்
- நூறாவது நாள்
- பூவிழி வாசலிலே
- அண்ணாநகர் முதல் தெரு
- சின்னதம்பி பெரியதம்பி
- ஜல்லிக்கட்டு
- அமைதிப்படை
- நாகராஜசோழன் எம்ஏ, எம்எல்ஏ
- கடலோரக் கவிதைகள்
- ரிக்சா மாமா
# சத்யராஜ்

## நடித்த திரைப்படங்கள்

### 1970 களில்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1978 | *சட்டம் என் கையில்* | விக்கி | கமல்ஹாசன் நடித்த திரைப்படம் |
| *கண்ணன் ஒரு கைக்குழந்தை* |  |  |  |
| 1979 | *ஏணிப்படிகள்* | பி. என். மாதவன் |  |
| முதல் இரவு | } |  |  |
# சத்யராஜ்

## நடித்த திரைப்படங்கள்

### 1980 களில்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1982 | *மூன்று முகம்* | "தாடி" ராஜ் |  |
| *பகடை பனிரெண்டு* |  |  |  |
| 1983 | *பாயும் புலி* |  |  |
| *பூக்கள் விடும் தூது* |  |  |  |
| 1984 | *நூறாவது நாள்* |  |  |
| *24 மணி நேரம்* |  |  |  |
| *எனக்குள் ஒருவன்* |  |  |  |
| *நான் மகான் அல்ல* | ஜகன் |  |  |
| 1985 | *சாவி* | 'ஆனந்த்'- டென்னிஸ் வீரர் |  |
| *நான் சிகப்பு மனிதன்* | மோகன்ராஜ் |  |  |
| *திறமை* |  |  |  |
| *முதல் மரியாதை* |  |  |  |
| *பகல் நிலவு* | தேவராஜன் |  |  |
| *காக்கிசட்டை* | விக்கி |  |  |
| *ஈட்டி* |  |  |  |
| *பிள்ளைநிலா* | விக்கி |  |  |
| 1986 | *விக்ரம்* | சுகிர்தராஜா |  |
| *தர்மம்* |  |  |  |
| *இரவுப் பூக்கள்* |  |  |  |
| *மந்திரப் புன்னகை* |  |  |  |
| *மிஸ்டர் பாரத்* | கோபிநாத் |  |  |
| *முதல் வசந்தம்* | குங்குமப் பொட்டு கவுண்டர் |  |  |
| *ரசிகன் ஒரு ரசிகை* |  |  |  |
| *விடிஞ்சா கல்யாணம்* |  |  |  |
| *கடலோரக் கவிதைகள்* | தாஸ் |  |  |
| 1987 | *பூவிழி வாசலிலே* | ஜீவா |  |
| *சின்னத்தம்பி பெரியதம்பி* | பெரியதம்பி |  |  |
| *ஆளப்பிறந்தவன்* | ஆளப்பிறந்தவன் |  |  |
| *மக்கள் என் பக்கம்* | சாம்ராஜ் |  |  |
| *கடமை கண்ணியம் கட்டுப்பாடு* | காவல் ஆய்வாளர் பல்ராம் |  |  |
| *ஜல்லிக்கட்டு* | அர்ஜூன் |  |  |
| *மனதில் உறுதி வேண்டும்* | சிறப்புத் தோற்றம் |  |  |
| *வேதம் புதிது* | பாலு தேவர் | வெற்றி: சிறந்த தமிழ் நடிகருக்கான பிலிம்பேர் விருது |  |
| 1988 | *அண்ணாநகர் முதல் தெரு* | சிவராமன் (ராம் சிங்) |  |
| *என் பொம்முக்குட்டி அம்மாவுக்கு* | வினோத் |  |  |
| *கணம் கோர்ட்டார் அவர்களே* |  |  |  |
| *புதிய வானம்* | எம். ஜி. ராஜரத்னம் |  |  |
| *ஜீவா* | ஜீவா |  |  |
| 1989 | *தாய்நாடு* |  |  |
| *பிக் பாக்கெட்* |  |  |  |
| *சின்னப்பதாஸ்* |  |  |  |
| *அன்னக்கிளி சொன்ன கதை* |  |  |  |
| *திராவிடன்* |  |  |  |
| *வாத்தியார் வீட்டுப் பிள்ளை* | 100 ஆவது திரைப்படம் | } |  |
# சத்யராஜ்

## நடித்த திரைப்படங்கள்

### 1990 களில்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1990 | *உலகம் பிறந்தது எனக்காக* | குவாட்டர், கோவிந்தன்
ராஜா |  |
| *வாழ்க்கைச் சக்கரம்* | தங்கவேலு |  |  |
| *மல்லுவேட்டி மைனர்* | ராசப்ப கவுண்டர்,
மாரப்ப கவுண்டர் |  |  |
| *வேலை கிடைச்சுடுச்சு* |  |  |  |
| *நடிகன்* | ராஜா/தேவராஜ் |  |  |
| *மதுரை வீரன் எங்க சாமி* |  |  |  |
| 1991 | *புது மனிதன்* | கபாலி |  |
| *பிரம்மா* | ரவி வர்மன் |  |  |
| 1992 | *திருமதி பழனிச்சாமி* | பழனிச்சாமி |  |
| *தெற்கு தெரு மச்சான்* | சுப்ரமணி |  |  |
| *பங்காளி* | சக்திவேல்/துரை |  |  |
| *மகுடம்* | முத்துவேல் |  |  |
| *ரிக்சா மாமா* |  |  |  |
| 1993 | *உடன் பிறப்பு* | சத்யா |  |
| *ஏர்போர்ட்* | கேப்டன் அர்ஜுன் |  |  |
| *கட்டளை* |  |  |  |
| *வால்டர் வெற்றிவேல்* | வெற்றிவேல் |  |  |
| 1994 | *அமைதிப்படை* | தங்கவேலு ,
நாகராஜ சோழன் (அமாவாசை) |  |
| *வீரப்பதக்கம்* |  |  |  |
| *வண்டிச்சோலை சின்ராசு* | சின்ராசு |  |  |
| *தோழர் பாண்டியன்* |  |  |  |
| *தாய் மாமன்* | ராசப்பன் |  |  |
| 1995 | *எங்கிருந்தோ வந்தான் * |  |  |
| *வில்லாதி வில்லன்* | எடிசன்/பூவு/
வழக்கறிஞர் மீனாட்சி சுந்தரம் | இயக்குநராகவும் |  |
| *மாமன் மகள்* |  |  |  |
| 1996 | *சேனாதிபதி* | சேனாதிபதி,
சேதுபதி |  |
| *சிவசக்தி* | சிவா |  |  |
| 1997 | *பெரிய மனுஷன்* | ராமகிருஷ்ணன்,
சுப்பிரமணி |  |
| *பகைவன்* | வாசு |  |  |
| *வள்ளல்* | துரைராசு |  |  |
| 1998 | *கல்யாண கலாட்டா* | ஜீவா |  |
| 1999 | *மலபார் போலீஸ்* | சின்னசாமி,
ராமசாமி |  |
| *பொண்ணு வீட்டுக்காரன்* | ஜீவா |  |  |
| *அழகர்சாமி* | அழகர்சாமி |  |  |
| *சுயம்வரம்* | அருணாச்சலம் | } |  |
# சத்யராஜ்

## நடித்த திரைப்படங்கள்

### 2000 களில்

| ஆண்டு | திரைப்படம் | கதாபாத்திரம் | குறிப்புகள் |  |
| --- | --- | --- | --- | --- |
| 2000 | *என்னம்மா கண்ணு* | காசி |  |  |
| *புரட்சிக்காரன்* | அண்ணா |  |  |  |
| *வீரநடை* | பெரிய கருப்பன் |  |  |  |
| *உன்னைக் கண் தேடுதே* | விச்சு |  |  |  |
| 2001 | *லூட்டி* | ராசப்பா |  |  |
| *அசத்தல்* | வெற்றி |  |  |  |
| *குங்குமப்பொட்டுக் கவுண்டர்* | குங்குமப் பொட்டு கவுண்டர்,
கந்தசாமி |  |  |  |
| *ஆண்டான் அடிமை* | சிவராமன் |  |  |  |
| 2002 | *விவரமான ஆளு* | மயில்சாமி |  |  |
| *மாறன்* | மாறன் |  |  |  |
| 2003 | *ராமச்சந்திரா* | ராமச்சந்திரா |  |  |
| *மிலிட்டரி* | 'மிலிட்டரி' மாதவன் |  |  |  |
| *சேனா* | சேனா |  |  |  |
| *ஆளுக்கொரு ஆசை* | அறிவழகன் |  |  |  |
| 2004 | *அடிதடி* | திருப்பதி |  |  |
| *ஜோர்* | சபாபதி |  |  |  |
| *செம ரகளை* |  |  |  |  |
| *சவுண்ட் பார்ட்டி* | குமரேசன் |  |  |  |
| *அழகேசன்* | அழகேசன் |  |  |  |
| *மகா நடிகன்* | சத்யா |  |  |  |
| 2005 | *ஐயர் ஐ. பி. எஸ்* | கோபால் ஐயர்,
வெங்கடாசலபதி |  |  |
| *மண்ணின் மைந்தன்* | பிரதாப் | சிறப்புத் தோற்றம் |  |  |
| *6'2* | ஜேம்ஸ்/பாலமுருகன் |  |  |  |
| *இங்கிலீஷ்காரன்* | தமிழரசு |  |  |  |
| *வெற்றிவேல் சக்திவேல்* | வெற்றிவேல் |  |  |  |
| *வணக்கம் தலைவா* | மாணிக்கம் |  |  |  |
| 2006 | *கோவை பிரதர்ஸ்* | கணேஷ் |  |  |
| *சுயேட்சை எம். எல். ஏ.* | நம்பிராஜன் |  |  |  |
| *குருஷேத்திரம்* | பரத் |  |  |  |
| 2007 | *அடாவடி* | பரத் |  |  |
| *பெரியார்* | பெரியார் | பரிந்துரை, விஜய் விருதுகள் (சிறந்த நடிகர்) |  |  |
| *கண்ணாமூச்சி ஏனடா* | ஆறுமுகம் கவுண்டர் |  |  |  |
| *ஒன்பது ரூபாய் நோட்டு* | மாதவ படையாச்சி | வெற்றி, விஜய் விருதுகள் (சிறந்த நடிகர்) |  |  |
| 2008 | *தங்கம்* | தங்கம் |  |  |
| *வம்புச்சண்டை* | ஜீவானந்தம் |  |  |  |
| 2009 | *சங்கம்* | சிவய்யா | தெலுங்குத் திரைப்படம் | } |
# சத்யராஜ்

## நடித்த திரைப்படங்கள்

### 2010 களில்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2010 | *அகத்தன்* | கரீந்திர வர்மா | மலையாளத் திரைப்படம் |
| *குரு சிஷ்யன்* | குரு |  |  |
| *பொள்ளாச்சி மாப்பிள்ளை* | சிங்கலப்பா |  |  |
| *இரண்டு முகம்* | சர்வேஸ்வரன் |  |  |
| *கௌரவர்கள்* | தொண்டைமான் |  |  |
| 2011 | *சட்டப்படி குற்றம்* | சுபாஷ் சந்திர போஸ் |  |
| *வெங்காயம்* | அவராகவே | சிறப்புத் தோற்றம் |  |
| *ஆயிரம் விளக்கு* | லிங்கம் |  |  |
| *உச்சிதனை முகர்ந்தால்* | நடேசன் |  |  |
| 2012 | *நண்பன்* | விருமாண்டி சந்தானம் (வைரஸ்) | வெற்றி, சிறந்த துணை நடிகருக்கான பிலிம்பேர் விருது – தமிழ்
வெற்றி, சிறந்த துணை நடிகருக்கான SIMA விருது
வெற்றி, விஜய் விருதுகள் (சிறந்த துணை நடிகர்) |
| 2013 | *மிர்ச்சி* | தேவா | தெலுங்குத் திரைப்படம் |
| *நாகராஜ சோழன் எம். ஏ., எம். எல். ஏ* | நாகராஜ சோழன் (அமாவாசை ) | 200 ஆவது திரைப்படம் |  |
| *சென்னை எக்ஸ்பிரஸ்* | துர்கேஸ்வர அழகுசுந்தரம் | இந்தி திரைப்படம் |  |
| *தலைவா* | ராமதுரை |  |  |
| *வருத்தப்படாத வாலிபர் சங்கம்* | சிவனாண்டி |  |  |
| *ராஜா ராணி* | ஜேம்ஸ் | வெற்றி, சிறந்த துணை நடிகருக்கான பிலிம்பேர் விருது - தமிழ்
பரிந்துரை—விஜய் விருதுகள் (சிறந்த துணை நடிகர்) |  |
| 2014 | *கலவரம்* | வெற்றிச் செல்வன் |  |
| *சிகரம் தொடு* | செல்லப் பாண்டியன் |  |  |
| *பூஜை* | சிவக்கொழுந்து |  |  |
| *இசை* |  |  |  |
| *ஏழு கடல் தாண்டி* | படப்பிடிப்பில் |  |  |
| 2015 | *லைலா ஓ லைலா* | சாகீத் காதர் | மலையாளத் திரைப்படம் |
| *பாகுபலி* |  |  |  |
| *ஒரு நாள் இரவில்* | சேகர் |  |  |
| 2016 | *நேனு சைலஜா* |  |  |
| *கெத்து* | துளசி ராமன் |  |  |
| *பிரம்மோத்சவம்* |  |  |  |
| *ஜாக்சன் துரை* | துரை |  |  |
| *ஹைப்பர்* | நாராயண மூர்த்தி |  |  |
| 2017 | *மொட்ட சிவா கெட்ட சிவா* | கிருபாகரன் |  |
| *பாகுபலி 2* | கட்டப்பா |  |  |
| *மெர்சல்* | ரத்னவேல் |  |  |
| *களவாடிய பொழுதுகள்* | பெரியார் |  |  |
| 2018 | *கடைக்குட்டி சிங்கம்* |  |  |
| *எச்சரிக்கை இது மனிதர்கள் நடமாடும் இடம்* | நடராஜ் |  |  |
| *நோட்டா* | மகேந்திரன் |  |  |
| *கனா* | முருகேசன் |  |  |
| *பார்ட்டி* | கர்ணன் |  |  |
| 2019 | *ஜர்சி* |  |  |
| *பிரதி ரோஜு பண்டகே* |  |  |  |
| *தம்பி* | ஞானமூர்த்தி | } |  |
| 2021 | *துக்ளக் தர்பார்* | முதலமைச்சர் "நாகராஜ சோழன்" (அமாவாசை) | தமிழ் | விருந்தினர் தோற்றம் |  |
| --- | --- | --- | --- | --- | --- |
| *எம்.ஜி.ஆர் மகன்* | எம். ஜி. ராமசாமி | தமிழ் |  |  |  |
| *தீர்ப்புகள் விற்கப்படும்* | நலன்குமார் | தமிழ் |  |  |  |
| 2022 | *1945* | இராமலிங்கையா | தெலுங்கு |  |  |
| *எதற்கும் துணிந்தவன்* | ஆதிராயர் | தமிழ் |  |  |  |
| *ராதே ஷியாம்* | பரமஹம்ச | தெலுங்கு, இந்தி |  |  |  |
| *வீட்ல விசேஷம்* | தமிழ் | தயாரிப்பில் |  |  |  |
| *பக்கா கமர்சியல்* | தெலுங்கு | படப்பிடிப்பில் |  |  |  |
| TBA | *பிரின்ஸ்* | TBA | தமிழ், தெலுங்கு | படப்பிடிப்பில் | } |
# சத்யராஜ்

## இயக்கிய திரைப்படங்கள்

- *வில்லாதி வில்லன்* (1995)9
# சத்யராஜ்

## தயாரித்த திரைப்படங்கள்

| 2007 | *லீ* | சிபிராஜ் |  |
| --- | --- | --- | --- |
| 2014 | *நாய்கள் ஜாக்கிரதை* | சிபிராஜ் |  |
| 2017 | சத்யா | சிபிராஜ் | } |
# அல்-உக்சுர் கோயில்

**அல்-உக்சுர் கோயில்** (*Al 'Uqṣur temple* or *Luxor temple*) இன்று லக்சோர் என அழைக்கப்படும் நகரத்தில் நைல் நதியின் கிழக்குக் கரையில் அமைந்துள்ள பெரிய பண்டைய எகிப்தியக் கோயில் ஆகும். இக் கோயில் அமூன், மூத், கோன்சு எனும் பண்டைய எகிப்தியர்களின் மூன்று கடவுளர்களுக்காக அமைக்கப்பட்டது. பழங்கால எகிப்தின் புது எகிப்து இராச்சியக் காலத்தில் கொண்டாடப்பட்டு வந்த ஒப்பெத் திருவிழா இக்கோயிலை மையமாகக் கொண்டே இடம்பெற்றது. இவ் விழாவில், அமூன் கடவுளின் சிலை, அருகாமையில் உள்ள கர்னாக் கோயிலிலிருந்து ஊர்வலமாக எடுத்து வரப்படும். இங்கே அமூன், அவரது துணைவியான மூத் எனும் பெண் கடவுளுடன் தங்க வைக்கப்பட்டு, விழாக் கொண்டாடப்படும்.  
இக் கோயிலுக்கான நுழைவாயில் வடக்குப் பக்கத்தில் அமைந்துள்ளது. இந்த நுழைவாயிலுக்குச் செல்லும் பாதையின் இரு மருங்கும் வரிசையாக *ஸ்ஃபிங்ஸ்* உருவங்கள் அமைக்கப்பட்டுள்ளன. இப் பாதை, பிற்காலத்தில், 30 ஆவது அரச வம்சத்தின் பார்வோன் முதலாம் நெக்தனெபோவின் காலத்தில் அமைக்கப்பட்டது.  
கோயிலின் நுழைவாயிலில், 24 மீட்டர் (79 அடி) உயரம் கொண்ட கோபுரம் போன்ற நுழைவாயில் உள்ளது. இது இரண்டாவது ராமேசஸினால் கட்டுவிக்கப்பட்டது. இதில் இரன்டாம் ராமேசஸின் போர் வெற்றிகள் குறித்த கட்சிகள் செதுக்கப்பட்டுள்ளன. பிற்காலத்திலும், குறிப்பாக, நூபிய மற்றும் குஷ் மரபுகளைச் சேர்ந்த அரசர்களும் தமது வெற்றிகளை இதிலே பதிவு செய்துள்ளனர். முன்னர் இந்த நுழைவாயிலின் இரு பக்கங்களிலும் ராமேசஸின் மிகப் பெரிய ஆறு சிலைகள் அமைக்கப்பட்டிருந்ததாகக் கூறப்படுகிறது. இவற்றுள் நான்கு இருந்த நிலையிலும், இரண்டு நின்ற நிலையிலும் அமைந்திருந்தன. இன்று இவற்றுள் இருந்த நிலையிலுள்ள இரண்டு சிலைகள் மட்டுமே தப்பியுள்ளன.  
இளஞ்சிவப்புக் கருங்கல்லினால் அமைந்த 25 மீட்டர் (82 அடி) உயரமான தூண் (obelisk) ஒன்றும் இங்கே காணப்படுகின்றது. இவ்விடத்தில் இருந்த இதே போன்ற இன்னொரு தூண் 1835 ஆம் ஆண்டு பாரிஸ் நகருக்கு எடுத்துச் செல்லப்பட்டது. அங்குள்ள பிளேஸ் டி லா கொன்கோர்டே என்னும் சதுக்கத்தில் நிறுவப்பட்ட அது இன்றும் அங்கே காணப்படுகின்றது.  
**1**: நீத் கர்ப்பமுறுவாள் என தூத் (பறவை அலகுடன் கூடிய உருவம்) அவளுக்கு அறிவித்தல்.  
**2**: நெஃப் (Kneph) மற்றும் ஆத்தோர் இருவரும் ஆங்க்'' கருவி மூலம் நீத்தைக் கருவுறச் செய்தல்.  
**3**: *இரா* கடவுள்.  
**4**: The adoration of Ra by the gods and the courtiers.]]
இக் கோபுர நுழைவாயில் உள்ளே அமைந்துள்ள தூண் வரிசைகளால் சூழப்பட்ட முற்றம் ஒன்றுக்கு இட்டுச் செல்கிறது. இப் பகுதியும் இரண்டாம் ராமேசஸ் காலத்தில் கட்டப்பட்டதே. இப்பகுதியும், நுழை வாயிலும் கோயிலின் ஏனைய பகுதிகளிலிருந்து வேறுபட்ட கோணத்தில் அமைந்திருப்பதைக் காணலாம். இம் முற்றத்துக்கு அப்பால், தூண் வரிசைகளோடு கூடிய ஊர்வலப் பாதை உள்ளது. மூன்றாம் அமென்கோதேப் என்பவனால் கட்டப்பட்ட இப்பாதை 100 மீட்டர் (328 அடி) நீளம் கொண்டது. இப்பாதை 14 வடிவப் போதிகைகளுடன் கூடிய தூண் வரிசைகளைக் கொண்டது.  
சுவரில் அமைந்துள்ள அலங்காரப் பட்டிகளில் ஒப்பெட் விழாவின் பல்வேறு கட்டங்கள் செதுக்கப்பட்டுள்ளன. கர்னாக்கில் நடைபெறும் பலிகள், அமூன் கடவுள் லக்சோருக்கு வருதல், மீண்டும் திரும்பிச் செல்லுதல் ஆகிய காட்சிகள் இவற்றுள் அடங்கும்.
# இசுபிங்சு

**இஸ்பிங்ஸ்** (Sphinx) என்பது, சிங்கம், செம்மறி ஆடு, வல்லூறு உடலும் மனிதன் மனிதத் தலையுடனும் கூடிய ஒரு உருவத்தைக் குறிக்கும். இது பண்டைய எகிப்தியர்களின் பழைய எகிப்திய இராச்ச்சியத்தின் உருவாக்கமாக இருந்தாலும், பண்பாட்டுத் தொடர்புகளினால் கிரேக்கத் தொன்மங்களிலும் இடம் பெற்றுள்ளது.
# இசுபிங்சு

## எகிப்திய இசுபிங்சு

எகிப்திய இசுபிங்சு தொன்மம் சார்ந்த கற்பனைப் பிராணிகள் ஆகும். எகிப்திய சிற்ப மரபில் இவை காவலுக்கு உரியவையாகக் கருதப்படுகின்றன. ஸ்ஃபிங்ஸ்கள் மூன்று விதமான வடிவங்களில் காணப்படுகின்றன.  
1. **அண்ட்ரோ இசுபிங்சுகள்**: இவை சிங்க உடலும் மனிதத் தலையும் கொண்டவை.
1. **கிரியோ இசுபிங்சு**: சிங்க உடலும் செம்மறியாட்டுத் தலையும் கொண்டு அமைந்தவை.
1. **ஹையெரொகோ இசுபிங்சு**: சிங்க உடலும் வல்லூறு அல்லது பருந்தின் தலையும் கொண்டவை.  
கர்னாக்கில் உள்ள செம்மறியாட்டுத் தலை ஸ்ஃபிங்ஸ்களின் வரிசை]]
எகிப்தில் உள்ளவற்றில் பெரியவையும், புகழ் பெற்றவையுமான இசுபிங்சுகள் கீசாவில், நைல் நதியின் மேற்குக் கரையில், வடக்கு நோக்கியபடி, அமைந்து உள்ளதாகும். இதன் பாதங்களுக்கு இடையில் சிறிய கோயிலொன்றும் உள்ளது. கீசாவின் பெரிய இசுபிங்சின் தலை எகிப்திய ஃபாரோவான கஃப்ரா (Khafra) என்பவருடையது அல்லது அவருடைய தம்பியான ஜெடெஃப்ரா (Djedefra) என்பவருடையது எனக் கருதப்படுகின்றது. இதன் அடிப்படையில் இது நாலாம் மரபுவழிக் (கி.மு. 2723 - கி.மு. 2563) காலப்பகுதியில் கட்டப்பட்டிருக்கலாம் என நம்பப்படுகிறது. எனினும் இதன் கட்டுமானத்தை இன்னும் பழைய காலத்துக்குத் தள்ளும் எடுகோள்களும் உள்ளன.
# இசுபிங்சு

## தெற்கு, தென்கிழக்காசிய இசுபிங்சுகள்

வின் திருபுவனத்தில் உள்ள ஸ்ரீ வரதராச பெருமாள் கோவிலில்]]
மனிதத் தலையும் சிங்க உடலும் கொண்ட உயிரினங்கள் பற்றிய தகவல்கள், தெற்காசியா மற்றும் தென்கிழக்காசிய நாடுகளின் மரபு, தொன்மங்கள், சிற்பங்கள் முதலியவற்றில் காணப்படுகின்றன. இவை பலவிதமாகப் பெயரிட்டு அழைக்கப்படுகின்றன. இந்தியாவில் *புருஷமிருக* (சமஸ்கிருதம்), *புருஷமிருகம்*, *நரசிம்ஹ* என்றும், *மனுசிஹ* அல்லது *மனுதிஹ* என மியன்மாரிலும், *நோரா நைர்* அல்லது *தெப்நோரசிங்* எனத் தாய்லாந்திலும் இசுபிங்சைக் குறிக்கப் பெயர்கள் வழங்குகின்றன.  
எகிப்து, மெசொப்பொத்தேமியா, கிரீஸ் போன்ற இடங்களில், பண்பாட்டுத் தொடர்ச்சியின்மை காரணமாக, இசுபிங்சு பற்றிய மரபுகள் அற்றுப்போனாலும், ஆசிய இசுபிங்சுகள் பற்றிய மரபுகள் இன்றும் புழங்கிவருன்றன.
# ஸ்ரீவித்யா

**சிறீவித்யா** (*Srividya*) (24 சூலை 1953 – 19 அக்டோபர் 2006) ஒரு புகழ்பெற்ற தென்னிந்தியத் திரைப்பட நடிகை ஆவார். கர்நாடக இசைப் பாடகி எம். எல். வசந்தகுமாரியின் மகளான இவர் 1970களில் இருந்து 2000களின் தொடக்கம் வரை திரைப்படங்களில் நடித்து வந்தார். 2003ஆம் ஆண்டு முதுகெலும்பு புற்று நோயினால் பாதிக்கப்பட்ட இவர் 2006, அக்டோபர் 19ஆம் தேதி அன்று இறந்தார். இவர் இந்திய திரைப்பட நடிகை, மலையாளம், தமிழ், தெலுங்கு, கன்னடம் மற்றும் இந்தி படங்களில் 40 ஆண்டுகளாக பணியாற்றியுள்ளார். இவர் தனது திரைப்பட வாழ்க்கையில் 800-இற்கும் மேற்பட்ட படங்களில் நடித்துள்ளார். தனது தொழில் வாழ்க்கையின் பிற்பகுதியில், இவர் மலையாளப் படங்களில் அதிக கவனம் செலுத்தினார்.  
நடிப்புக்கு மேலதிகமாக, இவர் எப்போதாவது ஒரு பின்னணிப் பாடகியாகவும் பணியாற்றினார். மாறுபட்ட உணர்ச்சிகளை சித்தரிப்பதில் கட்டுப்பாடு மற்றும் நுணுக்கத்திற்காக இவர் மிகவும் பிரபலமானவர். இவர் தனது எல்லாத் திரைப்படங்களிலும் எல்லா மொழிகளிலும் ஒலிச்சேர்க்கை செய்ய தனது சொந்த குரலைப் பயன்படுத்தினார். சிறீவித்யாவின் தனிப்பட்ட வாழ்க்கை சோகங்கள் நிறைந்தது. 2006 ஆம் ஆண்டில், 53 வயதில் முதுகெலும்பு புற்றுநோயால் இறந்து போனார்.
# ஸ்ரீவித்யா

## ஆரம்பகால வாழ்க்கை

சிறீவித்யா 1953 சூலை 24 அன்று தமிழ்நாட்டின் சென்னையில் ஒரு தமிழ்க் குடும்பத்தில் பிறந்தார். தமிழ்த் திரைப்பட நகைச்சுவை நடிகர் கிருட்டிணமூர்த்தி மற்றும் கருநாடக பாரம்பரிய பாடகர் எம். எல். வசந்தகுமாரி ஆகியோர் இவரது பெற்றோராவர். இவருக்கு சங்கரராமன் என்ற சகோதரர் உள்ளார்.  
இவரது தந்தை தனது முகத் தசைகளை பாதித்த ஒரு நோய் காரணமாக இவர் பிறந்த ஆண்டில் நடிப்பதை நிறுத்த வேண்டியிருந்தது. இதனால் இவரது குடும்பம் நிதி நெருக்கடியில் விழுந்தது. குடும்பத்தின் நிதித் தேவைகளைப் பூர்த்தி செய்ய இவரது தாயார் நீண்ட நேரம் உழைத்தார். சிறீவித்யா ஒருமுறை தனது தாய்க்கு தாய்ப்பால் கொடுக்க கூட நேரம் இல்லை என்று கூறியதாக கூறப்படுகிறது. சிறீவித்யா தனது மிகச் சிறிய வயதிலேயே நடிப்புலகில் அறிமுகமானார். இவரது பெற்றோரின் திருமணம் நிதி சிக்கல்களால் பிரச்சினைகளை எதிர்கொண்டபோது, சிறீவித்யாவின் இளமை மழுங்கடிக்கப்பட்டது. அமெரிக்காவை தளமாகக் கொண்ட ஒரு விஞ்ஞானியிடமிருந்து இவர் திருமண முன்மொழிவைப் பெற்றார். ஆனால் இவரது குடும்பத்தினர் எதிர்கொள்ளும் நிதிப் பிரச்சினைகள் காரணமாக திருமணம் நிறைவேறவில்லை.
# ஸ்ரீவித்யா

## நடிப்பு வாழ்க்கை

புகழ்பெற்ற நடிகர் சிவாஜி கணேசனுடன் இணைந்து 1966ஆம் ஆண்டு தமிழ்த் திரைப்படமான திருவருட்செல்வர் (1966) என்ற திரைப்படத்தில் குழந்தை கலைஞராக சிறீவித்யா தனது வாழ்க்கையைத் தொடங்கினார். பின்னர் பி சுப்பிரமண்யன் இயக்கிய குமார சம்பவம் (1969) மற்றும் தாசரி நாராயண ராவ் இயக்கிய தெலுங்குத் திரைப்படமான டாடா மனவாடு (1972) ஆகியவற்றில் நடனக் காட்சியுடன் மலையாள படங்களில் நுழைந்தார். இருப்பினும், இவரது முதல் பெரிய பாத்திரம் கே. பாலச்சந்தர் இயக்கிய 1971ஆம் ஆண்டு தமிழ்த் திரைப்படமான நூறுக்கு நூறுவில் ஒரு கல்லூரி மாணவி தனது பேராசிரியரை காதலிக்கும் கதாபாத்திரமாக இருந்தது. கதாநாயகியாக இவரது முதல் படம் டில்லி டு மெட்ராஸ் (1972), இதில் நடிகர் ஜெய்சங்கருக்கு இணையாக நடித்தார். 1970களின் நடுப்பகுதியில், இவர் தமிழ் திரையுலகில் அதிகப் படங்களில் நடிக்கும் ஒரு நடிகையாகிவிட்டார். கே.பாலசந்தர் இயக்கிய வெள்ளிவிழா, சொல்லத்தான் நினைக்கிறேன் மற்றும் அபூர்வ ராகங்கள் போன்ற படங்களில் நடித்தார். அபூர்வ ராகங்களில் (1975) நடிகர் ரஜினிகாந்தின் முதல் கதாநாயகி ஆவார்.
# ஸ்ரீவித்யா

## மலையாளத்திரை வாழ்க்கை

இவர் 1969 இல் மலையாளத்தில் நடிக்கத் தொடங்கினார். இவரது முதல் படம் என். சங்கரன் நாயர் இயக்கிய சட்டம்பிக்காவாலா என்பதாகும். இதில் இவர் நடிகர் சத்யனுக்கு கதாநாயகியாக நடித்தார். ஏ. வின்சென்ட் இயக்கிய செண்டாவில் இவர் மக்கள் கவனத்தை ஈர்த்தார். இவர் நடித்த தென்னிந்திய மொழி திரைப்படங்களில், அதிகபட்ச திரைப்படங்கள் மலையாளத்தில் இருந்தன (1969 முதல் 2003 வரை)  
புராணக் கதையான மகாபாரத்தை தழுவி 1976இல் வெளிவந்த 'அம்பா அம்பிகா அம்பலிகா' என்ற திரைப்படத்தில் இவர் ஏற்று நடித்திருந்த அம்பா என்ற கதாபாத்திரம் அனைவராலும் பாராட்டப்பட்டது.
# ஸ்ரீவித்யா

## பின்னணிப் பாடகியாக

சிறீவித்யா ஒரு பின்னணிப் பாடகியாகவும் இருந்தார். இவர் முதலில் தமிழ் படமான அமரன் என்ற படத்திலும் பின்னர் மலையாள படமான அயலத்தே சுந்தரிக்கும் பாடினார். பின்னர் இவர் ஒரு பெயின்கிளிக்கதா, நங்கலூடே கொச்சு டாக்டர், ரதிலயம் மற்றும் நட்சத்ரத்து போன்ற பல படங்களில் பாடினார்.  
இவர் ஒரு பாரம்பரிய பாடகராகவும் இருந்தார். சூர்யா விழா போன்ற செயல்பாடுகளில் இவர் பாடுவார். இவர் கருநாடக இசையில் பெண் மும்மூர்த்திகளில் ஒருவராக இருந்த, இவரது தாயார் தா. கி. பட்டம்மாள் மற்றும் ம. ச. சுப்புலட்சுமி ஆகியோரிடம் பயிற்சி பெற்றிருந்தார்.
# ஸ்ரீவித்யா

## தனிப்பட்ட வாழ்க்கை

கமல்ஹாசனுடன் ஜோடியாக அபூர்வ ராகங்கள் படத்தில் சிறீவித்யா நடித்திருந்தார். இப்படத்தை தயாரிக்கும் போது தன்னை விட வயதில் குறையவரான கமல்ஹாசனை ஒருதலையாக காதலித்தார். இவர் தனது காதலை அவரிடம் தெரியப்படுத்தவில்லை, காதல் தோல்வியில் முடிந்தது.  
பின்னர் அவர் தனது மலையாளத் திரைப்படமான தீக்கனலில் உதவி இயக்குநரான ஜார்ஜ் தாமஸை காதலித்தார். இவரது குடும்பத்தினரின் எதிர்ப்பையும் மீறி 1976 சனவரி 9 அன்று அவரை மணந்தார். ஜார்ஜ் விரும்பியபடி, திருமணத்திற்கு முன்பு ஞானஸ்நானம் பெற்றார். இவர் ஒரு இல்லத்தரசியாக இருக்க விரும்பினார், ஆனால் நிதி சிக்கல்களை மேற்கோள் காட்டி ஜார்ஜ் இவரை கட்டாயப்படுத்தியபோது, நடிப்புக்கு திரும்ப வேண்டியிருந்தது. அவரை திருமணம் செய்வதில் இவர் ஒரு தவறான முடிவை எடுத்தார் என்பதை விரைவில் உணர்ந்தார். இவரது வாழ்க்கை பரிதாபமாக மாறியது. மேலும், திருமணம் 1980இல் விவாகரத்தில் முடிந்தது. விவாகரத்துக்குப் பிறகு இவர் திரைப்படங்களில் (முக்கியமாக மலையாளம்) தொடர்ந்து நடித்தார். இந்த காலகட்டத்தில் இவரை வைத்து இயக்குநராக பல படங்களை இயக்கிய திரைப்பட இயக்குநர் பரதனைக் காதலித்தார். ஆனால் அவர்களால் அந்த உறவைத் தொடர முடியவில்லை, இறுதியில் பரதன் கே.பி.ஏ.சி லலிதாவை மணந்தார். ஜார்ஜ் தாமஸுடனான விவாகரத்து, இருவருக்கும் இடையிலான நிதி சிக்கல்களைத் தீர்ப்பதற்கான நீண்டகால சட்டப் போராட்டத்தைத் தொடர்ந்து. இந்த வழக்கு இந்திய உச்சநீதிமன்றம் வரை சென்றது, அங்கு இவர் இறுதி முடிவை வென்றார். விவாகரத்துக்குப் பிறகு, சென்னையை விட்டு வெளியேறி திருவனந்தபுரத்தில் குடியேறினார்.
# ஸ்ரீவித்யா

## இறப்பு

2003 ஆம் ஆண்டில், உடல் ரீதியான பிரச்சினைகளைத் தொடர்ந்து இவர் உயிரகச்செதுக்கு பரிசோதனைக்கு உட்படுத்தப்பட்டார். முதுகெலும்பு புற்றுநோய் இவருக்கு இருந்தது கண்டுபிடிக்கப்பட்டது. இதற்காக இவர் மூன்று ஆண்டுகள் சிகிச்சை பெற்றார். 2006 ஆகத்து 17, அன்று இறப்பதற்கு இரண்டு மாதங்களுக்கு முன்னர், திருமதி சிறீவித்யா ஒரு விருப்பத்தை நிறைவேற்றி, திரைப்பட நடிகரும், சட்டமன்ற உறுப்பினருமான கணேஷ் குமாரிடம் ஒரு தொண்டு சங்கத்தை பதிவு செய்ய கேட்டுக்கொண்டார். பணப் பற்றாக்குறை அல்லது அத்தகைய மாணவர்களுக்கு படிப்பைத் தொடர உதவித்தொகையை வழங்குவதற்கும், தகுதியுள்ள கலைஞர்களுக்கு நிதி உதவிகளை வழங்குவதற்கும் பயன்படுத்துவதற்காக இது அமைக்கப்பட்டது.
# ஸ்ரீவித்யா

## நடித்த திரைப்படங்கள்

இவர் நடித்த சில திரைப்படங்கள் பட்டியலிடப்பட்டுள்ளன.  
**தமிழ்**
1. 1967 - திருவருட்செல்வர்
1. 1968 - மூன்றெழுத்து
1. 1968 - நீலகிரி எக்ஸ்பிரஸ்
1. 1971 - தங்க கோபுரம்
1. 1971 - நூற்றுக்கு நூறு
1. 1971 - அன்னை வேளாங்கண்ணி
1. 1972 - வெள்ளிவிழா
1. 1973 - சொல்லத்தான் நினைக்கிறேன்
1. 1975 - அபூர்வ ராகங்கள்
1. 1975 - நம்பிக்கை நட்சத்திரம்
1. 1976 - ஆசை 60 நாள்
1. 1976 - உணர்ச்சிகள்
1. 1977 - ஆறு புஷ்பங்கள்
1. 1977 - துர்க்கா தேவி (திரைப்படம்)
1. 1977 - ரௌடி ராக்கம்மா
1. 1978 - இளையராணி ராஜலட்சுமி
1. 1979 - சித்திரச்செவ்வானம்
1. 1979 - இமயம்
1. 1979 - கடமை நெஞ்சம்
1. சிசுபாலன்
1. 1972 - டில்லி டு மெட்ராஸ்
1. 1978 - உறவுகள் என்றும் வாழ்க
1. தங்க ரங்கன்
1. திருக்கல்யாணம்
1. 1978 - ராதைக்கேற்ற கண்ணன்
1. 1984 - அன்புள்ள மலரே
1. 1984 - எழுதாத சட்டங்கள்
1. 1980 - இவர்கள் வித்தியாசமானவர்கள்
1. 1980 - நன்றிக்கரங்கள்
1. -ராஜராஜ சோழன்
1. 1986 - புன்னகை மன்னன்
1. 1989 - அபூர்வ சகோதரர்கள்
1. 1991 - தளபதி
1. 1994 - சேதுபதி ஐ.பி.எஸ்
1. 1994 - நம்மவர்
1. 1997 - ஆஹா
1. 1998 - கண்ணெதிரே தோன்றினாள்
1. 1998 - காதலுக்கு மரியாதை
1. 1998 - காதலா! காதலா!
1. 1999 - உன்னை தேடி
1. 1999 - சங்கமம்
1. 2000 - கண்டுகொண்டேன் கண்டுகொண்டேன்
1. 2001 - ஆனந்தம்
1. 2004 - ஜனா
1. 2005 - லண்டன்
# வார்ப்புரு:Ordinal

}<noinclude>  
This template will generate an appropriate ordinal suffix for a given number.  
It could use stylesheet options for superscripted suffixes (i.e. *101<sup>ம்</sup>*) and the *-d* suffixes used in the legal field (i.e. *3d* or *22d*).  
</noinclude>
# ஆண்டுகளின் பட்டியல்

இப்பக்கம் ஆண்டுகளைப் பட்டியல் இடுகிறது..
# ஆண்டுகளின் பட்டியல்

## 3-ஆம் ஆயிரமாண்டு

### 21-ஆம் நூற்றாண்டு

:2080 - 2079 - 2078 - 2077 - 2076 - 2075 - 2074 - 2073 - 2072 - 2071
:2070 - 2069 - 2068 - 2067 - 2066 - 2065 - 2064 - 2063 - 2062 - 2061
:2060 - 2059 - 2058 - 2057 - 2056 - 2055 - 2054 - 2053 - 2052 - 2051
:2050 - 2049 - 2048 - 2047 - 2046 - 2045 - 2044 - 2043 - 2042 - 2041
:2040 - 2039 - 2038 - 2037 - 2036 - 2035 - 2034 - 2033 - 2032 - 2031
:2030 - 2029 - 2028 - 2027 - 2026 - 2025 - 2024 - 2023 - 2022 - 2021
:2020 - 2019 - 2018 - 2017 - 2016 - 2015 - 2014 - 2013 - 2012 - 2011
:2010 - 2009 - 2008 - 2007 - 2006 - 2005 - 2004 - 2003 - 2002 - 2001